Traficacion di hende

Traficacion di hende (Hulandes: mensenhandel; Ingles: human traficking) ta encera e recrutamento, transporte of traficacion di hende contra di nan boluntad cu e proposito di explotacion sexual, laboral, criminal of un otro forma di explotacion comercial. Traficacion di hende por tuma luga denter di un pais of entre paisnan. E ta distinto for di contrabanda di hende, cu ta caracterisa pa e consentimento di e persona cu ta wordo pasa di un luga pa otro sin cu ningun hende ta ripara, como sifuera e persona ta contrabanda. Contrariamente, traficacion di hende ta encera explotacion y falta di consentimento, hopi biaha usando forsa, fraude, engaño, abuso di poder y otro metodonan ilicito.

Rond di e periodo 1877-1900, e termino ‘traficacion di hende’ a surgi den varios idioma na West Europa. Te cu aña 2000, e tabata wordo defini como traficacion y explotacion di hende muhe, dirigi riba trece e hende muhe den prostitucion y genera beneficio pa e traficante di prostitucion forsa.Strijd tegen mensenhandel op Curacao verscherpt, Curacao.nu (5 di augustus 2024) Relaciona cu e Convencion di Palermo (2000), e definicion a wordo amplia y incorpora den legislacion nacional casi tur parti di mundo. Entre e formanan di traficacion di hende por menciona: prostitucion forsa, actonan sexual forsa dilanti camera, matrimonio forsa, sclavitud domestico, labor infantil, adopcion ilegal di mucha, kitamentu di organo forsa y pidimento di limosna forsa.

Traficacion di hende ta e di tres industria di criminalidad mas grandi na mundo, tras di traficacion di droga y traficacion di arma, y ta e actividad cu crecemento mas rapido den organisacionnan criminal transnacional.

Traficacion di hende ta ser condena como violacion di derechonan humano pa convencionnan internacional, pero e proteccion legal ta varia globalmente. E practica tin miyones di victima rond mundo. Trafficking Institute website, Breaking Down Global Estimates of Human Trafficking: Human Trafficking Awareness Month 2022’, article by Emma Ecker dated January 12, 2022    US Government State Department website, About Human Trafficking, article dated 2022

Dia 18 di december 2013 e Asamblea General di Nashonnan Uni a proclama dia 30 di juli como 'Dia Mundial contra Traficacion di Hende'.thumb|Proteccion legal contra traficacion di hende na 2019, segun U.S. State Dept.Trafficking in Persons Report 2019 (TVPA=Trafficking Victims Protection Act)
Nivelnan di legislacion:

|350x350px

 Mira tambe 
 Traficacion di hende na Aruba
 Rapport tocante traficacion di hende
 Contrabanda di hende

 Link externo 
 Website oficial CMMA
 Habri bo Wowo
 Trafficking in Persons Report: Aruba, U.S. State Dept.
 Trafficking in Persons Report: Curaçao, U.S. State Dept.

Category:Sociedad